**Bakó László – Gyöngy Imre**

**ORB Hell Energy Drink Salgó-Gemer Rally beharangozó**

**Működő francia kapcsolat, leporolt Saxo …**

**A Miskolc Rally kényszerű befejeztével nem kis feladat várt csapatunkra. Az autónk éles töréstesztje után, ami igazán jól sikerült, egyetlen cél lebegett a szemünk előtt: mindenképpen szerettünk volna rajthoz állni a Salgó-Gemer Rallyn.**

**Az autónk jó úton halad, hogy még a verseny előtt elkészüljön, és az értő kezek gondos munkája után rajthoz tudjunk vele állni. A feladat egyszerűen óriási, hiszen van rajta elég simítanivaló és mi még bevállaltunk plusz dolgokat is.**

**Az autó használtan került csapatunkhoz. A mi kis „méregzsákunkon” szinte minden átnéztünk, de néhány dologra nem futotta az időnkből. Ilyen volt az autó erőforrása. A kényszerű pihenő alkalmával döntöttünk úgy, hogy megadjuk „neki” is, ami jár.**

**Előzetes tárgyalások során felvettük a kapcsolatot az ORECA MOTORSPORT COMPANY-val a motorfelújítás érdekében. A cégről azt kell tudni, hogy ott készülnek a gyári Renault R3-ok, C2-S1600-ok, Skoda S-2000-ek, és a nem utolsó sorban a C2R2 Max-ok gyári versenymotorjai.**

**A csapatunk autója a korábbi fejlesztésű autók közzé tartozik, ezért szerettük volna, ha minden olyan fejlesztést megkap, ami a most készülő motorok is rendelkeznek.**

**Ezekkel a célokkal indultunk el Franciaországba, a mi kis méregzsákunk motorjának társaságában. 1730 kilométert megtéve érkeztünk meg az ORECA bázisára.**

**A fogadtatás meglepő volt számunkra is – igaz csak néhány percig -, ugyanis hamar realizálódott bennünk az ORECA üzletpolitikája és szakmai profizmusa, így szembesültünk azzal, hogy a Lajtától nyugatra másképpen értelmeznek néhány „dolgot”.**

**A cég bázisának „műhelytitkaiba” nem igazán kaphattunk betekintést, de láttuk, ahogy feltűnik a „MI motorunk” az egyik üvegfallal körülvett szerelőállásban. Magyarországról az ORECA-tól kapott információk szerint ez idáig, mindössze három csapat járt eddig náluk, velünk együtt.**

**A motorunk így erőtől duzzadva fog visszakerülni a helyére, de ennek az lesz az ára, hogy a Salgó-Gemer Rallyn nem tudunk rajthoz állni a C2-vel.**

**Nem esve kétségbe, hiszen a futamon való részvétel a célunk, leporoljuk a Saxonkat a garázsban, és csatasorba állítjuk a sok közös csatát megélt versenyautónkat.**

**Egerben problémamentesen teljesítette a távot, és kategóriájában és az abszolútban is előkelő helyen ért célba a Rally2-ben.**

**Lehet, hogy nem lesz ütőképes autó az A/6-os kategóriában, hiszen ez mégis csak egy N csoportos autó, de megpróbálunk vele kicsit gyorsabban autózni. Nem sok mindent tudnánk úgy sem átalakítani ilyen rövid idő alatt, hogy kicsit. A csoportosabb legyen.**

**Terveink szerint egész évben az A/6 kategóriában szeretnénk versenyezni és a következő versenyen már újra a C2R2-ben ülni, így döntöttünk amellett, hogy a N csoportos autóval is A-ban nevezünk.**

**Reméljük a pályák hasonlóan jók lesznek a tavalyi évhez hasonlóan, igaz, hogy tavaly nem voltunk szerencsések, mert a benzin ellátó rendszerünk folyamatos gondjaival küzdöttünk. Reményeink szerint az idei versenyen technikai gondok nélkül tudunk majd száguldani és célba érni.**

**Az szlovákiai szombati gyorsokat az igazi kuriózumnak tartott kisterenyei körgyors és az ízig-vérig rallys szakasz Zagyvaróna – Cered követi majd vasárnap. Kisterenye már régen szerepelt a hazai bajnokság programjában, így mindenkire egy új élménnyel gazdagodhat Pünkösd vasárnap. A szombati nap befejezéseként a magyar a mezőny „hazatér” az ózdi szuperspeciálisra, egy jó kis kitérő megtételével, ami véleményünk szerint a szervezőknek nyújt inkább nagyobb élményt, mintsem az egész nap új pályákon versenyző népes mezőnynek. Reméljük eső nélkül szépszámú nézőközönség előtt fognak körözni azok a versenyzők, akik sikeresen teljesítik a napi adott szakaszt.**

**Mi némi csalódottsággal indulunk el a versenyen, hiszen nagyon szerettük volna, ha a C2 időre elkészül és ezzel tudtunk, volna harcolni az A/6 elsőségért.**

**Reméljük, verseny után örömmel számolhatunk be arról, hogy mégis jó versenyt tudhatunk magunk mögött!**

**Találkozunk Salgótarjánban!**

**Azoknak a honfitársainknak pedig, akik napok óta a gátakon dolgoznak a rendkívüli árvízhelyzet megfékezésért, és azért küzdenek, hogy megvédjék Önmaguk és közösségük értékeit, további kitartást, jó időt és apadó vizet kívánunk. Lélekben velük vagyunk.**

 **Támogatóink:**

**OPM Autóház Kft. CITROEN MÁRKAKERESKEDÉS, Medipost Kft. - Futárpostai szolgálat és iratrendezés , Avex Kft. -a HAUSER Kerékpárok Forgalmazója, Folkem Kft.- Nyomdaipar felsőfokon, Alfa Szerszámcentrum Kft.-ahol a szerszám otthon érzi magát, Hajdú Service Kft. -Renault Kamionszervíz, Cezár Tours Kft.- Utaztatás, Ju-Fo Kft. -Fogaskerékgyártás, Palker Papír Kft. - Papír nagykereskedés, Malompark Bevásárló Központ Debrecen,Józsa Gumi Kft.-Autógumi kereskedés, Szinkron Kft.-Autóalkatrész felújítás, Maricork Kft.-a Szintetikus dugók hazája, Cívis Marketing Reklám Kft. Wonderphone Kft.-Mobiltelefon szerviz és kereskedés**